Audiant et sciant presentes et futuri omnes, quoniam uxor Joceranni de Bera et filii ejus et ipse [quoque] Jocerannus, vir ejus, dederunt Deo et sancto Petro monachisque Cluniacensibus terram quæ vocatur Campus Boeret, et alodium suum quod in Sarceio habebant, teste Humberto de Curtevas. Sciendum quoque quod Ubertus Ungro dedit Deo et sancto Petro monachisque Cluniacensibus terram quam habebant in Campo Boheret, id est perticas novem, laudante et concedente Uberto de Salier, de quo eandem terram habebat in feodo; Hunbertus de Borbonio etiam hoc ipsum laudavit et concessit, de cujus capite erat, accepto inde uno anulo aureo, teste Bernardo Constantini; sed et Engelelmus et Guntardus, prepositi ipsius Humberti, hoc laudaverunt et auctorizaverunt. Sciendum etiam quoniam Engelbertus de Curtavas et Jocerannus, frater ejus, Stephanus quoque et Bernardus dederunt Deo et sancto Petro monachisque Cluniacensibus IIIIor perticas terre quas habebant in Campo Boeret, testibus Humberto de Curtavas et Johanne de Sarceio. Item sciendum quoniam Bernardus de Tayse et fratres sui excambiaverunt monachis Cluniacensibus quod habebant in campo de Boeret, id est perticas novem terre, teste Johanne de Morteriis. Iterum sciendum quoniam Ansedeus de Borbonio dedit Deo et sancto Petro monachisque Cluniacensibus mansum quod Vendrannus habebat in Sarceio, laudantibus et concedentibus Engelelmo et Guntardo, qui de eodem Ansedeo hoc habebant in feodo, teste Johanne de Morteriis. Sciendum preterea quod Rotbertus Nigrum Cor excambiavit in Sarceio monachis Cluniacensibus quinque perticas terre et dimidiam, laudante et concedente hoc Lozado de Amugne, qui eandem terram calumniabat; testes sunt Hunbertus de Curtavas et Johannes de Morteriis. Sciendumque quoniam Johannes de Porta excambiavit monachis Cluniacensibus sex perticas terræ et dimidiam quas habebat in Sarceio, laudantibus et concedentibus filiis suis, testibus Hunberto de Curtevas et Johanne de Morteriis. Item sciendum quoniam Aia de Cassenolis et filii ejus dederunt Deo et sancto Petro monachisque Cluniacensibus IIIIor perticas terre quas habebant in Sarceio, auctorizante Arberto de Curtamble, teste Hunberto de Curtavas. Iterum sciendum quoniam Poncius de Monceis dedit Deo et sancto Petro monachisque Cluniacensibus quod habebat in Sarceio, matre sua hoc idem concedente, testibus Humberto et Johanne de Morteriis. Item sciendum quoniam uxor Hugonis Tavel dedit Deo et sancto Petro monachisque Cluniacensibus alodium suum omne quod habebat in Sarceio, pro anima mariti sui, dato fideijussore Letaldo de Civigno, ut filiis suis hoc laudare faceret, testibus Bernardo de Umble et Siguino de Crai monacho et Letaldo de Civigno. Sciendum quoque quod uxor Hugonis de Vallibus dedit Deo et sancto Petro monachisque Cluniacensibus quod habebat in Sarceio, laudante et concedente marito suo. Similiter uxor Hugonis de Sesiliis dedit Deo et sancto Petro monachisque Cluniacensibus quod in eadem villa Sarcei habebat, auctorizante marito suo. Sciendum preterea quoniam Letaldus Li Capra dedit Deo et sancto Petro monachisque Cluniacensibus quicquid habebat in Sarceio. Similiter Walterius de Bisseio dedit Deo et sancto Petro monachisque Cluniacensibus quicquid in eadem villa Sarcei habebat. Item sciri volumus, quod Wichardus de Micei dedit Deo et sancto Petro monachisque Cluniacensibus in Sarceio alodium uxoris suæ Adalgardis pro anima filii sui Joceranni. Sciant qui sunt et qui futuri sunt, quoniam Wichardus de Bisseio dedit Deo et sancto Petro monachisque Cluniacensibus omne quod habebat alodii inter aquas Widum et Gradonam, filiique sui hoc auctorizaverunt, testibus Bernardo Vetula et Algodo Roil.